محەممەد سەعید نەججاڕی

محەممەد سەعید نەججاڕی ناسراو بە ئاسۆ (لەدایکبووی ١٩٥٦ لە سارۆقامیش، بۆکان) نووسەر و شاعیرێکی کوردە.

 ژیان 
ئاسۆ بەپێی ناسنامە ڕۆژی ٩ی جۆزەردانی ساڵی ١٩٥٦ لە ئاوایی سارۆقامیشی ناوچەی فەیزوڵڵابەگی سەر بە شاری بۆکانی ڕۆژھەڵاتی کوردستان لە دایک بووە. ھەر لەوێ کە بۆ یەکەم جار بە حەولی برایم خان خوێندنگە کراوەتەوە، نراوەتە بەر خوێندن. لە شارەکانی سەقز و بۆکان درێژەی بە خوێندن داوە. ساڵی ١٣٨٠ لە زانکۆی تەورێز ماستەری (ئەدەبیات و وێژەی فارسی) وەرگرتووە. ساڵی ١٩٩٣ لە یەکەم ھەڵبژاردنی ئەنجومەنی ئەدەبیی بۆکاندا وەک یەکێک لە حەوت بەڕێوەبەری ئەو ڕێکخراوەیە ھەڵبژێردراوە.  لە قوتابخانە و زانکۆکانی شاری بۆکان مامۆستای ئەدەبیاتی فارسی بووە و پاشان خانەنشین کراوە؛ دواتر بۆ وانە گوتنەوەی فارسی لە کۆلێژی پەرەستاریی شاری بۆکان بانگھێشت کراوەتەوە.

 ناوەرۆکی ھۆنراوە 
ئاسۆ سەر بە بەرەی شاعیرانی پاش ھێمن و ھەژار و ھێدی و ئاواتە. ھونراوەکانی ئاسۆ زۆربەیان شیعری کلاسیک و لەسەر شێوازی غەزەلن. غەزەلەکانی تەژین لە باس و خواسی دڵداری و خۆشەویستی و لەسەر زاران نەرم و ڕەوانن. ھەروەھا باسی خاک و نیشتمانپەروەریشی ھاوپێچی غەزەلە عاشقانەکانی کردووە. ئاسۆ شیعری نوێشی نووسیوە، بەڵام بەھۆی غەزەلەکانییەوە ناسراوە.

 بەرھەم 
بەرھەمە چاپ کراوەکانی بریتین لە:

 دیوانی تەوژمی خەیاڵ (شیعرەکانی تا ١٣٧٠ی ھەتاوی)
 دیوانی گەزیزەنەججاڕی، محەممەد سەعید، گەزیزە، بڵاوکەرەوە نووسەر، ١٩٩٣(شیعرەکانی ١٣٧٠ تا ١٣٧٣ی ھەتاوی)
 دیوانی پەیکی شادی (شیعرەکانی ١٣٧٣ تا ١٣٨٦ی ھەتاوی)
  دیوانی جومعەکاننەججاڕی، محەممەد سەعید، جومعەکان، انتشارات آرمان نگار، تاران ١٣٩٤ (شیعرەکانی ١٣٨٦ تا ١٣٩٢ی ھەتاوی)
 ڕۆمانی ڕێبوار
  شەرح و لێکدانەوەی شیعرەکانی میسباحودیوان "ئەدەب"نەججاڕی، محەممەد سەعید (شەرح  و لێکدانەوە)، دیوانی مصباح الدیوان ئەدەب، انتشارات صلاح الدین ایوبی، ورمێ ١٣٨١
 شەرح و لێکدانەوەی شیعرەکانی میرزا عەبدولڕەحیمی سابڵاغی "وەفایی"نەججاڕی، محەممەد سەعید (شەرح و لێکدانەوە)، دیوانی وەفایی، بڵاوکردنەوەی کوردستان، چاپی دووھەم، سنە ١٣٩٣
 وەرگێڕانی بەشێک لە شیعرەکانی دیوانی "ناڵەی جودایی"ی ھێمن بۆ زمانی فارسی

 نموونەی شیعری 

بازنشەست

کانی شێتە ١٣٨٧

 سەرچاوەکان 

پۆل:زیندووان
پۆل:خەڵکی بۆکان
پۆل:کوردەکانی ڕۆژھەڵاتی کوردستان
پۆل:شاعیرانی کورد
پۆل:شاعیران بە زمانی کوردی
پۆل:نووسەران بە زمانی کوردی
پۆل:لەدایکبووانی ١٩٥٦